	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt Programa utroška sredstava spomeničke rente na području Općine Drnje u 2027.g.

	
OPĆINA DRNJE

	Početak savjetovanja
12. listopada 2026.
	Završetak savjetovanja
11. studenog 2026.



RAZLOG DONOŠENJA 
	
          Sukladno članku 116. Zakona o zaštiti i očuvanju kulturnih dobara („Narodne novine“ broj 145/24. i 151/25) fizičke i pravne osobe koje su obveznici poreza na dohodak ili poreza na dobit, a koje obavljaju gospodarsku djelatnost u nepokretnom kulturnom dobru ili na području kulturno-povijesne cjeline obveznici su spomeničke rente. Osnovica spomeničke rente je korisna površina poslovnog prostora koji se nalazi nepokretnom kulturnom dobru ili na području kulturno-povijesne cjeline. Poslove utvrđivanja, evidentiranja, nadzora, naplate i ovrhe spomeničke rente obavlja Porezna uprava. Prihod od spomeničke rente može se koristiti isključivo za zaštitu  i očuvanje kulturnih dobara, a uplaćuje se 60% u korist grada Zagreba, grada ili općine na području koje je renta ubrana, a 40% u koristi državnog proračuna za ostvarivanje nacionalnog programa.
             Cilj provođenja savjetovanja sa javnošću je upoznavanje javnosti s nacrtom Programa utroška sredstava spomeničke rente na području Općine Drnje u 2027. godini, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da je nacrt Programa utroška sredstava spomeničke rente na području Općine Drnje u 2027. godini od interesa za građane.



Pozivamo predstavnike zainteresirane javnosti da najkasnije do 11. studenog 2026. godine dostave svoje komentare na Nacrt Programa utroška sredstava spomeničke rente na području Općine Drnje u 2027.g. putem OBRASCA za savjetovanja na e-mail: opcina@drnje.hr .
Po završetku savjetovanja, svi pristigli doprinosi bit će javno dostupni na internetskoj stranici Općine Drnje te priloženi uz prijedlog akta o kojem će raspravljati Općinsko vijeće Općine Drnje.
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što Nacrt Programa utroška sredstava spomeničke rente na području Općine Drnje u 2027.g. 

